17 beseer toe taxi omslaanMinstens 17 mense is beseer toe ’n minibustaxi Dinsdagoggend in Greenwood Close in Southbridge, KwaZulu-Natal, omgeslaan het. (Foto: Rusa) Minstens 17 mense is beseer toe ’n minibustaxi Dinsdagoggend in Greenwood Close in Southbridge, KwaZulu-Natal, omgeslaan het. Niemand is tydens die voorval dood nie en geen ander voertuie was by die ongeluk betrokke nie. ŉ Gedeelte van die pad was wel vir ŉ gedeelte van die oggend vir verkeer gesluit. Luidens ’n verklaring deur die Reaction Unit of South Africa (Rusa), het paramedici met hul aankoms op die toneel ’n wit Toyota HiAce op sy sy aangetref. “Sestien passasiers en die bestuurder het wydverspreid op die toneel gelê en matige beserings opgedoen. “Die beseerdes is deur Rusa asook staatsambulanse na nabygeleë hospitale vervoer.” Volgens Rusa beweer die bestuurder dat hy vir ’n aankomende voertuig uitgeswaai het. “Volgens ’n passasier het die taxi se remme egter onklaar geraak. “Nie een van die weergawes kon geverifieer word nie.”